กฟผ.ผวาเสื้อแดงสั่งคุมสถานีไฟฟ้าทั่วกทม.
กฟผ.สั่งคุมสถานีไฟฟ้าทั่วกทม.รับมือการชุมนุมของกลุ่มคนเสื้อแดงยันไม่มีปัญหาไฟดับแน่นอน
10 มี.ค. 2553

กฟผ.สั่งคุมสถานีไฟฟ้าทั่วกทม.รับมือการชุมนุมของกลุ่มคนเสื้อแดงยันไม่มีปัญหาไฟดับแน่นอน
นายสุทัศน์ ปัทมสิริวัฒน์ ผู้ว่าการการไฟฟ้าฝ่ายผลิตแห่งประเทศไทย หรือ กฟผ. กล่าวถึงมาตรการเตรียมรับมือการชุมนุมของกลุ่มคนเสื้อแดง ระหว่างวันที่ 12-14 มีนาคมนี้ว่า กฟผ. ได้ประสานงานความร่วมมือกับหน่วยงานความมั่นคงและจังหวัดต่างๆ เพื่อดูแลความปลอดภัยพื้นที่ โดยเน้นพื้นที่ที่ตั้งอุปกรณ์ไฟฟ้า โรงไฟฟ้า และสถานีไฟฟ้าย่อยตามเขตต่างๆ ทั่วกรุงเทพมหานครและปริมาณฑล รวมถึงจังหวัดใกล้เคียงที่มีการเคลื่อนไหวของกลุ่มผู้ชุมนุม หากสถานการณ์การชุมนุมรุนแรงขึ้น กฟผ.จะมีการยกระดับมาตรการป้องกันให้รัดกุมยิ่งขึ้น  โดยมั่นใจว่า จะไม่มีการตัดไฟฟ้าในช่วงการชุมนุมอย่างแน่นอน  อย่างไรก็ตาม ที่ผ่านมา กฟผ. มีมาตรการดูแลรักษาความปลอดภัยตามปกติอยู่แล้ว แต่จะเพิ่มความเข้มงวดมากขึ้นช่วงการชุมนุม